32005R1888
L 309/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1888/2005 AL PARLAMENTULUI EUROPEAN ȘI AL CONSILIULUI
din 26 octombrie 2005
de modificare a Regulamentului (CE) nr. 1059/2003 privind instituirea unei nomenclaturi comune a unităților teritoriale de statistică (NUTS) având în vedere aderarea Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei la Uniunea Europeană
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 285 alineatul (1),
având în vedere propunerea Comisiei,
având în vedere avizul Comitetului Economic și Social European (1),
după consultarea Comitetului Regiunilor,
hotărând în conformitate cu procedura prevăzută la articolul 251 din tratat (2),
întrucât:
(1)
Regulamentul (CE) nr. 1059/2003 (3) constituie cadrul juridic pentru nomenclatura regională care permite culegerea, elaborarea și difuzarea statisticilor regionale armonizate în Comunitate.
(2)
Toate statisticile statelor membre transmise Comisiei, care sunt defalcate pe unități teritoriale, ar trebui, după caz, să utilizeze nomenclatorul NUTS.
(3)
Este necesar să se adapteze anexele Regulamentului (CE) nr. 1059/2003 pentru a lua în considerare aderarea Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei la Uniunea Europeană.
(4)
Prin urmare, Regulamentul (CE) nr. 1059/2003 ar trebui să fie modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 1059/2003 se modifică după cum urmează:
1.
Anexa I se modifică în conformitate cu anexa I la prezentul regulament.
2.
Anexele II și III se înlocuiesc cu textul de la anexa II și de la anexa III la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Strasburg, 26 octombrie 2005.